**Voľný prístup k strelným zbraniam**

1. Scenár hodín

Čas: 90 min. (dve hodiny)

Priebeh hodín:

1. Privítanie žiakov – 1 min.
2. Predstavenie témy a formy práce na hodine – 2 min.
3. Prezentácia filmu – 5 min.
4. Rozdelenie triedy do dvoch skupín – 2 min.
5. Výber 2 zástancov a 2 odporcov myšlienky voľného prístupu plnoletých občanov k strelnej zbrani, ktorí budú plniť úlohu pozorovateľov/ moderátorov a poroty, ktorá rozhodne, ktorá strana vyhrá. Porota môže počas diskusie klásť rôzne otázky, nemôže však navrhovať odpovede alebo sama odpovedať za niektorú zo strán – 3 min.
6. Losovanie strany (za/ proti voľnému prístupu plnoletých občanov k strelným zbraniam) – 2 min.
7. Príprava na diskusiu – rozdanie otázok a umožnenie prístupu k internetovým zdrojom – 20 min.
8. Diskusia – 30 min.
9. Porada poroty a učiteľa, o tom, ktorá strana vyhrala. Výsledok nemusí byť jednohlasný, ale vyhráva strana, ktorý pri hlasovaní získala najviac hlasov. 5 min.
10. Vyhlásenie víťazov diskusie spolu s odôvodnením (svoj názor môžu vyjadriť všetci členovia poroty) – 5 - 10 min.
11. Zhrnutie diskusie učiteľom, uvedenie jej silných stránok. Ohodnotenie najaktívnejších žiakov dobrou známkou. 5 - 10 min.

Pokyny a usmernenia týkajúce sa diskusie v didaktickom procese nájdete v kapitole č. 2 *Všeobecných odporúčaní pre učiteľov v oblasti realizácie diskusie pri práci s mládežou so sluchovým postihnutím*.

1. Otázky pre žiakov

Počas prípravy na diskusiu by mal učiteľ žiakom rozdať otázky.

|  |  |
| --- | --- |
| **Otázky pre podporovateľov myšlienky voľného prístupu plnoletých občanov k strelným zbraniam** | **Otázky pre odporcov myšlienky voľného prístupu plnoletých občanov k strelným zbraniam** |
| 1. Čo možno urobiť, ak do Vášho bytu vtrhne votrelec a bude chcieť ublížiť Vám alebo Vaším blízkym? Mali by sme mať možnosť používať strelné zbrane na ochranu života? 2. Čo možno urobiť, ak do Vášho domu alebo bytu vtrhne votrelec a snaží sa odcudziť Vás majetok? Mali by sme mať možnosť použiť strelnú zbraň na ochranu svojho majetku? 3. Čo si myslíte, bude potenciálny votrelec riskovať a vojde do domu, o ktorom vie, že jeho majiteľ má strelnú zbraň? 4. Existuje súvislosť medzi počtom legálnych strelných zbraní, ktoré vlastnia občania a počtom úmrtí strelnou zbraňou? 5. Útočia zločinci legálne kúpenou zbraňou alebo je táto zbraň skôr nelegálna? 6. Majú zločinci k dispozícií strelné zbrane aj v krajinách, kde je prístup k strelným zbraniam obmedzený? 7. Ktorú krajinu je ľahšie napadnúť – tú, kde sú občania ozbrojení alebo tú, v ktorej takmer nikto nemá strelnú zbraň? 8. Možno zabrániť teroristickému útoku, ak budeme mať k dispozícií legálnu zbraň? 9. Netrávili by ľudia viac času na strelniciach ako pri počítačoch, ak by bol voľný prístup k strelným zbraniam a možnosť ich športového využitia? 10. Môže držba strelných zbraní súvisieť s rodinnými alebo národnými tradíciami, ktoré je dobré kultivovať (napr. stredoveké bratstvo, ktoré učilo obyvateľov manipulovať so zbraňami, aby vedeli ubrániť mesto pred nepriateľmi, skupiny, ktoré pripravujú rekonštrukcie bojov atď.)? 11. Môže liberalizácia prístupu k zbraniam zvýšiť hospodársky rast prostredníctvom rozvoja zbrojného priemyslu? 12. Mali by mať ľudia možnosť pripravovať historické rekonštrukcie bojov a zbierať zbrane? | 1. Stávajú sa nehody súvisiace s neprávnym skladovaním, nosením, či manipuláciou so zbraňou? 2. Je pravdepodobné, že ak by útočník vedel, že máme zbraň a rozhodol by sa nás napadnúť, tiež by si zabezpečil strelnú zbraň? 3. Sú v krajinách, v ktorých je ľahší prístup k strelnej zbrani, časté samovraždy strelnou zbraňou? 4. Prinášajú incidenty so strelnými zbraňami zvýšené náklady (hospodársky vplyv)? 5. Ak existuje ľahký prístup k zbraniam, mohol by si ich kúpiť terorista a využiť ich počas teroristického útoku? 6. Správajú sa osoby, ktoré majú pri sebe zbraň bezohľadnejšie? 7. Je krajina, v ktorej žijete nebezpečná? 8. Hrozia nám denne ozbrojene útoky? 9. Mohla by sa legálna strelná zbraň dostať náhodou do rúk hrajúcich sa detí? 10. Mohli by ľudia pod vplyvom alkoholu urobiť niečo nezodpovedné alebo používať strelnú zbraň nebezpečným spôsobom, napríklad na zábavu? 11. Existuje vo Vašej krajine kultúra držania a užívania zbrane? Dokážu ju všetci bezpečne používať? Ak nie, prečo by mali mať ľudia možnosť voľne používať strelnú zbraň? 12. Majú všetci k dispozícií bezpečné miesto, na ktorom by mohli zbraň skladovať? |

1. Obsahy pre učiteľov
2. Vybrané argumenty, ktoré možno využiť počas diskusie. Prípadné odovzdanie týchto argumentov žiakom by malo byť realizované na základe zásad uvedených v kapitole č. 2 *Všeobecných odporúčaní pre učiteľov v oblasti realizácie diskusie pri práci s mládežou so sluchovým postihnutím*.

|  |  |
| --- | --- |
| **Argumenty pre podporovateľov myšlienky voľného prístupu plnoletých občanov k strelným zbraniam** | **Argumenty pre odporcov myšlienky voľného prístupu plnoletých občanov k strelným zbraniam** |
| 1. Každý občan, ktorý dodržiava zákony, by mal mať právo na ochranu života a zdravia seba a svojich blízkych. 2. Každý občan, ktorý dodržiava zákony, by mal mať právo chrániť svoj majetok. 3. Strelná zbraň prináša väčšie šance pri strete s útočníkom. 4. Vlastnenie strelnej zbrane odrádza od útoku na jej majiteľa alebo jeho dom. 5. Neexistuje priama súvislosť medzi počtom legálne držaných zbraní a počtom úmrtí pomocou strelnej zbrane. 6. Zločinci pri útokoch používajú nelegálne zbrane. 7. Aj keď normálni občania nemajú prístup k strelnej zbrani, zločinci si ju dokážu zadovážiť. 8. V krajine, v ktorej má každý občan zbraň, je pre agresora ťažšie zaútočiť. 9. Ak máte legálnu zbraň, tak sa môžete v prípade útoku alebo ohrozenia vlastného života alebo iných ľudí, brániť. 10. Zbrane často vlastnia zberatelia, poľovníci, skupiny, ktoré robia rekonštrukciu bojov, aby mohli kultivovať tradíciu a záujmy. 11. Výroba zbraní môže podporiť ekonomický rozvoj krajiny. | 1. Podľa údajov z Národnej bezpečnostnej rady došlo v roku 2018 v USA k 458 smrteľným nehodám, ktoré súviseli s s používaním strelných zbraní. 2. V štátoch s ľahším prístupom k zbraniam sa zločinci lepšie zbroja pred napadnutím. 3. V krajinách, v ktorých je ľahký prístup k strelnej zbrani, sa tieto zbrane často využívajú na samovražedné účely. 4. Podľa správy: The Economic Cost of Gun Violence incidenty so strelnými zbraňami so sebou prinášajú veľké náklady a ročne stoja až cca 280 miliárd dolárov. Ročne strelné zbrane v Amerike zabijú takmer 40 000 ľudí a porania 2-krát viac osôb. 5. Ľahší prístup k strelným zbraniam znamená potenciálne ľahší prístup k zbraniam pre teroristov, nezodpovedných, agresívnych ľudí a ľudí s psychickými problémami. 6. Ľudia, ktorí majú pri sebe zbraň sa často správajú bezohľadne. 7. Štáty Strednej Európy sú bezpečné, výskumy dokazujú, že sa v nich ľudia cítia bezpečne, preto nie je potreba ich dodatočného zbrojenia. 8. Krajiny Strednej Európy nie sú ohrozené ozbrojenými útokmi, preto nie je potreba zbrojiť ich obyvateľov. 9. Niektoré nehody s použitím strelnej zbrane sa týkali deti, ktoré po zbrani siahli za účelom zábavy. 10. Tak, ako ľudia spôsobujú nehody pod vplyvom alkoholu, mohli by ich spôsobiť zbraňou, ak by bola úplne legálna. 11. Nie každý občan vie používať zbraň. 12. Nie každý občan by mal mať zbraň. 13. Všeobecný prístup k zbraniam by znamenal, že si ich môžu kúpiť si aj psychicky narušené osoby, čo by mohlo byť nebezpečné. 14. Nie všetci majú k dispozícií bezpečné miesto, na ktorom by mohli skladovať zbraň. |

1. SMERNICA EURÓPSKEHO PARLAMENTU A RADY o kontrole nadobúdania a získavania zbraní (konsolidovaný text):

<https://ec.europa.eu/transparency/regdoc/rep/1/2020/PL/COM-2020-48-F1-PL-MAIN-PART-1.PDF> (dátum prístupu: 06.04 2021).